#21 Højer: Mere end pølser og sort sol\nHøjer er en følelse. Højer er en tilstand. Højer er Marsk og åbne vidder og Vidå slusen og Højer sluse og cafeteriet og de gamle huse og det faldefærdige hotel og Digebageren og pølserne og haven med alle nisserne og Brugsen og møllen og vandtårnet.\nMen Højer er meget mere end monumenter og seværdigheder, som der ellers er overraskende mange af. Højer er først og fremmest de mennesker, der bor der. Som for eksempel Lars og Didde, der altid åbner deres hjem for os under Tønder Festivalen og lader os bo langt mere luksuriøst og opvartet end på de fineste luksushoteller. På hvilke hoteller bliver der lagt frisk frugt fra egen have frem på rækværket, så man bare kan forsyne sig. Eller fundet gamle støvler frem, som man kan benytte, hvis der skulle være regn under festivalen. Eller stillet cykler og legetøj frem til fri afbenyttelse. Og mit indtryk af Højer er, at det er en by, hvor man kender hinanden - og hjælper hinanden. Hver eneste år er jeg vidne til hilsner og ordvekslinger og byttehandler, hvor en nabo lige rækker en anden nabo en pakke pølser, som tak for at de hentede teenagedatteren til festen forleden. Eller hvor man lige inviterer hinanden over til en øl eller en kop kaffe, fordi alle på egnen har et kæmpelager af dåseøl og sodavand, og fordi kaffen i Højer bare smager bedst, når man er flere til at drikke den.\nNår man som børnefamilie har valgt Højer som destination, opstår der et tidspunkt, hvor børnene synes, det er kedeligt at kigge på antikbutikker og gå et smut op til Brugsen. Så siger de typisk ting som ”det er dødssygt”, ”skal vi ikke snart hjem?” og ”må jeg ikke få min I-pad?” Og så gælder det om at kende den tophemmelige legeplads, som det tog os en fem-seks år at opdage. Nemlig den, der ligger skjult nede ved siden af spejderhytten, og som er umulig at se ude fra vejen. Den er intet mindre end strålende. Med svævebane og klatretårn og rutschebane og sandkasse fordelt på et areal, der giver ethvert københavnerbarn julelys i øjnene. Og man har den oven i købet nærmest for sig selv. Modsat københavnerlegepladser, hvor der sagtens kan være kø ved gyngerne, er der ikke særlig mange, der bruger Højers legeplads, og man får sådan en dejlig følelse af at have masser af plads at boltre sig på. Og hvis der endelig er nogle af de lokale børn og deres voksne, er de afslappede på en helt anden måde end i storbyen. Sidste år da jeg var dernede med ungerne, så jeg to mødre, der stod og røg, mens de lod børnene lege, og det er bare sådan noget, man aldrig ser i storbyen. På københavnske legepladser er der kæmpestore rygning-forbudt skilte, og forældrene overengagerer sig i deres børns leg i en grad, så det ikke er usædvanligt at se en blød far eller en speltmor tage turen sammen med barnet ned af den nærmeste rutschebane. Men sådan er det ikke i Højer. I Højer er det mere afslappet. Her er det okay, at man tager en smøg, og det er okay, at børnene leger, uden at der kommer en voksen hvert andet øjeblik og spørger, hvordan de har det.\nOg når man så har været på legepladsen fire dage i træk og trænger til lidt luftforandring, kan man tage sin barnevogn eller klapvogn og spadsere ud mod Emmerlev Klev, som føles lidt som at gå mod verdens ende. Der er marsk og diger så langt øjet rækker, og der er altså bare et eller andet ved det syn, med de uendelige strækninger og den kæmpestore himmel, som kan være ret så vanedannende. Men som også kan give børnene en ro, så de sidder og stener på en måde, de helt sikkert ikke gør derhjemme. Og den gode nyhed er, at der venter en overraskelse på denne rute, for netop som man tror, at diget, man går på, rent faktisk er uendeligt, dukker der både ferielejligheder, vadehavsstrand og en campingplads op. Og på sidstnævnte kan man få en fortrinlig kaffe med kiksekage i countryagtige mormoromgivelser, og det skal man ikke kimse af. På det her tidpunkt er børnene typisk også ved at krakelere af træthed, og så er det jo effektivt med et skud sukker.\nMen man skal også et smut ud på gården. På Hohenwarte, som de lokale udtaler på en måde, så det i forvejen vanskelige navn bliver fuldstændig umuligt at tyde. Jeg tror, Lars sagde navnet en syv-otte gange, inden det gik op for mig, at det var navnet på en gård og ikke et menneske, et møbel eller en sjælden sygdom. Og jeg har faktisk ikke været der endnu, men mine drenge er altid med deres farmor derude, og min ældste søn siger, at det er en sjov gård, hvor man kan købe is og få lov til at klappe dyr, som ifølge ham både er ”kedelige og spændende”. Det mest spændende skulle være en vaskebjørn og et æsel - men det skal jeg nu se, før jeg tror det.\nNå ja, og så skal man selvfølgelig ud og besøge Højer sluse og Vidå slusen, så man kan sige til sine ældre familiemedlemmer: ”at selvfølgelig har vi da været ude og se sluserne. Vi lærer da altid vores børn om landets geografiske og kulturhistoriske seværdigheder.” Og så pyt med at man i virkeligheden bliver lidt skuffet over Højer sluse som er kedelig, for man har jo heldigvis Vidå slusen, som både byder på et spektakulært skue ud over Vadehavet og et glimrende old school cafeteria med fiskefilet og filterkaffe i lange baner.\nMen man skal altså først og fremmest spadsere rundt i byen og tale med folk i butikkerne og i Højerhusene, og hvor man ellers møder dem, for det er her, kvaliteten gemmer sig. Det er nemlig atmosfæren, naturen og menneskene, der til sammen gør Højer til noget ganske særligt, og det er forbløffende så mange kringelkroge og antikbutikker og gallerier, man kan løbe ind i, hvis man bare sørger for, at variere sin rute, hver gang man skal i Brugsen eller til Digebageren. Og i flere af butikkerne kan man være heldig at finde brugt legetøj til børnene - til nærmest ingen penge.\nOg selvom de fleste mennesker ynder at køre i bil rundt i landet, vil jeg stærkt anbefale, at man finder vandrestøvlerne frem til sig selv og børnene, for der er altså noget helt særligt ved at vandre ud af Højer by - om det så er mod Emmerlev Klev, sluserne eller den store nabo mod syd. Så føles det vitterligt som at vandre ud mod evigheden, når man rammer de lange lige strækninger. Og børnene har godt af det. Men lad for guds skyld være med at fortælle dem, at I på et tidspunkt er nødt til at gå samme vej tilbage.\nJa, det var så anmeldelsen af Højer by som mulig børnefamiliedestination, og inden jeg runder af for denne gang, vil jeg da lige minde om, at du her på hjemmesiden kan involvere dig på tre måder, hvis du mener noget om børneopdragelse. Du kan skrive et indlæg i mit debatforum Jagtstuen. Du kan tegne en tegning til et blogindlæg. Eller du kan booke en af mine debataftner ”Hvorfor er børn så barnlige?” eller ”hvorfor har bedstemor så travlt?”\nJeg glæder mig til at høre din stemme


Baggrunden for ”En dag i visionernes tegn” - der senere blev til Plan 2010\nVarde Cykelklub er på kort tid vokset sig rigtig stor. Vi er driftige og har mange gode arrangementer og endnu flere gode ideer!\nEfter 10 års virke som god og aktiv motionsklub besluttede vi for snart et par år siden at blive licensklub under DCU. Vi har med stor succes arrangeret både cyklecross og MTB løb i DCU regi. Vi har arrangeret sommer- og vintercup. Næste år er turen så kommet til landevejsløb i DCU regi. En opgave vi selvfølgelig også løser til bravour! Men hvad skal der ske i årene frem?\nVi i bestyrelsen har i længere tid puslet med ideen om at se længere frem i tiden, måske 3, 4 eller 5 år. Altså få nedskrevet vore fælles visioner for fremtiden - for Varde Cykelklubs fremtid. Det er selvfølgelig ikke noget vi kan gøre selv. Du skal hjælpe os.”\nSådan lød invitationen til udvalgsmedlemmer og trænere i november måned 2007!! En bred flok med mange forskellig indgangsvinkler til klubben.\nFællesskab, Åbenhed og Rummelighed er som bekendt de værdier som præger Varde Cykelklub og som skal præge os de kommende år.\nDa bestyrelse, udvalgsmedlemmer og trænere var samlet til seminar sidst i 2007 for at snakke fremtid for Varde Cykelklub kom det som en naturlighed at vore værdier for fremtiden skulle lyde ”Fællesskab, Åbenhed og Rummelighed” det var alle hurtigt enige om.\nFremtiden er jo ikke udelukkende ord, der skal også handling til. Derfor Plan 2010. Det er den der er arbejdsredskabet for bestyrelsen og andre interesserede frem til 2010.\nNår du læser planen vil du hurtigt opdage at flere af de tiltag som står nævnt allerede er igangsat og sådan skal det være, vi er i gang! Vi vil med jævne mellemrum forsøge at holde fokus på vore værdier Fællesskab, Åbenhed og Rummelighed. Derfor har vi også fået lavet et logo som fremhæver dette.\nFor at komme videre med Plan 2010 har vi i bestyrelsen besluttet at vi løbende trække enkelte emner ud af planen og så gå mere i dybden med dem. Lige nu arbejder vi med ”hvordan vi modtager nye medlemmer” og ”hvordan holder vi fokus på Plan 2010”. Med hensyn til sidstnævnte kan nævnes at der kommer en foto konkurrence som løber frem til generalforsamlingen 2009.\nPlan 2010 er selvfølgelig ikke udarbejdet så den skal virke begrænsende. Der er altid plads til tiltag som gavner klubben og klubbens medlemmer. Har du ideer er du meget velkommen til at kontakte bestyrelsen.\nVi håber derfor at du med dit engagement og gå på mod vil hjælpe med at nå målet til 2010. Det er vigtigt for os at vi bliver kendt som en klub hvor Fællesskab, Åbenhed og Rummelighed kommer i højsæde. Vore værdier skal være kendt af alle!\nDet der i planen er fremhævet med rødt er det vi har lavet eller er i gang med. Det hele er selvfølgelig i stikordsform så det giver et lille indblik i hvad det er vi går og pusler med. Der vil løbende blive skrevet mere rød tekst ind efterhånden som vi kommer længere med planen.\nDet er nu også op til dig og hjælpe med at få gang i processen og husk at vi skal se muligheder ikke begrænsninger. God læselyst!\nOPLÆG TIL PLAN 2010\nDer blev efter tema seminaret lavet en rapport som blev døbt Plan 2010 og den skitserede de punkter som der skulle arbejdes med fremefter. Se planen som > Rapport-2010-præsentation.pdf<\nSTATUS ÅR 2008 - PÅ PLAN 2010\nBestyrelsen vil løbende lave opfølgning og evaluering på de punkter der er i Plan 2010 og kommentere status med rødt\nSe status 2008 som >RAPPORT-PLAN-2008-Status.pdf<\nUNGDOMSPOLITIK - PLAN 2010\nBestyrelsen har i december 2008 vedtaget en ungdomspolitik for klubben som et led i Plan 2010. >Ungdomspolitik-2008.pdf<


Biler og tilbehør48.7892-hjulet transport24.591Camping6.390Maskiner og håndværk36.200Dyr og tilbehør15.193Barn og baby50.940Sport15.816Inde91.672Ude12.223Byggematerialer11.467Telefoner og tilbehør3.981Elektronik29.800Mode og skønhed47.604Diverse10.856Ejendomme14.018Fritid94.713Hvidevarer2.309Samlerobjekter40.642Erotik4.578\nOveralt i landet breder trenden sig med at købe og sælge brugt, og en af grundene til dette er det stigende fokus på at begrænse det enorme overforbrug, der hersker mange steder. Læs med her og bliv klogere på, hvorfor det kan være værd at købe brugt, når du skal have nyt.\nOgså teknologien er uden tvivl medvirkende til, at så mange har taget denne trend til sig. Før internettet måtte man sende en annonce afsted med posten, hvis man ville sælge noget. I dag findes der en lang række af forskellige platforme til netop handel mellem private, og også loppemarkeder og de såkaldte reolbutikker er i vækst.\nEn af de store fordele ved at købe brugt er, at her kan man spare mange penge. Står du og har brug for en ny printer, kan du derfor med fordel se, hvad der findes på f.eks. Gul og Gratis eller Den Blå Avis. Her kan du være heldig at finde en helt ubrugt printer, som du så blot skal købe Brother lasertoner til, og så er du kørende. Mange varer på brugtplatformene er fejlkøb, uønskede gaver eller ting fra lukkede virksomheder, og således er der altså gode muligheder for at købe nye eller næsten nye ting til langt under indkøbspris.\nOgså hensynet til miljøet er medvirkende til at flere og flere vælger at undersøge, om nyanskaffelser kan findes brugt, inden de sætter kursen mod stormagasinet eller byens handelsstrøg. Mange har et ønske om at nedbringe forbruget og dermed spare på jordens ressourcer og ikke mindst CO2-udslippet. Ingen kan længere være i tvivl om at plastik er et stort problem for vores klode, og i flere af verdenshavene er registreret regulære plastiksumpe på størrelse med Frankrig. Den udvikling kan ikke fortsætte, og ved at købe brugt kan man således være med til ikke at bidrage til ny produktion.\nEn anden god grund til at købe brugt er, at der her er mulighed for at købe noget, som ikke ret mange andre har. Ting som for længst er udgået fra butikkerne kan det være muligt at få fingrene i på en af de mange brugtplatforme, og hvis man er ude efter en helt særlig taske eller noget andet, kan man der være heldig at finde noget, som ingen andre altså har. Nogle dyrker ligefrem stilen med at finde vintageting for at understrege deres personlige stil.


I køkkenet - Bogvægten\nMed sin tredie roman ‘I køkkenet’ slår den 42-årige Monica Ali igen til med en herlig roman. Monica Ali er en forfatter med et forrygende fortællegen. Hendes første roman ‘Brick Lane’, gav Monica Ali en nominering til den prestigefyldte Booker Man Prize og succes-romanen er også blevet filmatiseret.\n‘I køkkenet’ er en fejende flot fortælling om køkkenchefen, Gabriel Lightfoot, på London-hotellet Imperial og alle hans problemer.\nDer er selvfølgelig en lang række problemer med at at styre et stort hotelkøkken med skiftende personale og arrangementer der hver gang skal køre problemfrit. Gabriel knokler på for at nå det hele, og han er i gang med planer om at åbne sin egen restaurant med nogle noget ulædne forretningspartnere. Men så begynder det hele at gå i opløsning. Den ukrainske altmuligmand bliver fundet død i kælderen. Tilsyneladende har han boet i et af den mange kælderrum under det gamle hotel, og det ser ud til, at han er faldet uheldigt og slået skallen i stykker på et håndtag til en gulvlem.\nGabriel bliver som besat af sagen. han vil finde ud af, om der sket en forbrydelse, men virkeligheden går helt i stykker for ham undervejs. Han bliver indvolveret med en mystisk hviderussisk, løsansat stue pige på hotellet og mister sin faste kæreste.\nDer foregår skumle ting på hotellet, men Gabriel kan ikke finde ud af, hvad det præcist er, som foregår og tingene begynder at skride for ham. Farens kræftsygdom slår ind over ham med erindringer fra barndommen, der bringer mere opløsning til hans opkogte tilstand.\nHan finder efterhånden svarene på nogle af sine spørgsmål og de mærkværdige hændelser på hotellet, men samtidig kører hans psyke helt i bund. En nærværende og vedkommende roman som flyder let og ubesværet om en kok, de’I køkkenet’ er en veloplagt, morsom, lidt mystisk og meget følsom beretning fra en særdeles multietnisk arbejdsplads, og et rap over fingrene med de, der groft udnytter den billige og desperate, der legalt eller illegalt søger job og hjælp i England. En nærværende og vedkommende roman som flyder let og ubesværet om en kok, der bliver mere og mere grydeklar.\nNæste I en anden del af byen


Nedrivning af hus - Kan jeg selv? Skal jeg hyre et firma? - Bolig Norden\nNedrivning af hus – Kan jeg selv? Skal jeg hyre et firma?\nadmin juli 31, 2019 BoligenNo comments\nNedrivning af hus er et større projekt, men måske har du fundet den perfekte grund? Det eneste problem er, at drømme huset ikke står på den. Det oplagte er så at nedrive huset. Umiddelbart tænker man at nedrivning af et hus er nemmere end at bygge et hus. Men det er faktisk det samme bare omvendt. Du står måske, og vil spare nogle penge, og derfor beslutter dig for selv at gøre arbejdet? Men er det en god ide, eller skal man gå den sikre vej ved at hyre nogen?\nPrisen på nedrivning af hus er ikke en fast pris. Det afhænger nemlig af mange faktore. Hvis man gør brug af et nedrivningsfirma, så er det dyre i større byer. Andre faktore som spiller ind er størrelsen på huset, hvilket materialer huset er lavet i, og om huset er i flere planer. Derimod hvis du gør det selv, er det selvfølgelig billigere. Dog kræver det en masse arbejde at gøre det selv. Du skal ikke bare smide ud men derimod affaldssortere.\nKan jeg selv rive huset ned?\nHvis du mener, at du selv har en fysikken til at kunne nedrive et hus, så er der også mulighed for det. Dog kræver det en stor faglig viden på området. Der er mange ting man skal være opmærksom på i processen, hvorfor det kræver en stor faglig viden. Hvis du ender i problemer undervejs, så står du selv til ansvar for det. Ender det i problemer kan du også risikere det hurtigere bliver en dyr fornøjelse at rette op på.\nSkal jeg vælge et nedrivningsfirma?\nHvis du ikke vil stå for ansvar for eventuelle fejl, så kan det være en fordel at vælge et nedrivningsfirma. På den måde er du sikker på, at dit nedrivning af hus ender godt. Når du vælger et nedrivningsfirma, så står de for hele processen. Du skal derfor ikke bekymre dig om noget, da de nok skal løse alle eventuelle problemer. Du vil også være sikker på at nedrivning af huset forgår på en sikker, miljøvenlig og effektiv måde. Du vil samtidig også fra start have et overblik over det økonomiske. Du vil derfor vides sikker på, hvad du skal betale og ikke få nogle uforudsiglige regninger.\nFå tilskud til nedrivning af huset\nDet er som sagt ikke billigt at nedrive et hus. Dog kan der alligevel være noget hjælp at hente. Du kan nemlig i nogle tilfælde være heldig at kunne få et tilskud til nedrivning af et hus. Dette gælder dog kun, hvis der er tale om et hus fra før 1950. Det gælder også for huse som mangler basale forhold som wc, bad og opvarmning. Samtidig skal huset også ligge i en lille landsby med færre end 3000 indbyggere. Opfylder huset alle tre grunde, så kan du søge om tilskud til nedrivning af huset. Det vil blive behandlet og udbetalt af By, Bolig og Landdistriksministeriet gennem den kommune, hvor huset ligger i.


5 SKARPE TIL OPERETTEKOMPAGNIETS CO-FOUNDER OG MUSIKALSKE LEDER, CAROL CONRAD:\nHvorfor skal vi høre operette i dag?\n- Udover operetten indeholder den mest livgivende og festlige musik med velkendte melodier, nærmest klassiske evergreens, man ikke kan lade være med at nynne på - står den for flere unikke kvaliteter. Dansen spiller selvfølgelig en væsentlig rolle - valsen, csardasen - og så introducerede Kálmán foxtrotten indenfor genren, efter han flygtede til USA og blev dér til sine dages ende. Han glemte dog aldrig sit hjemlands musik, hvor den meget rytmiske puls er essentiel (lidt ekstra marcato på to-slaget i trefjerdedelstakten osv.) - og så må musikerne gerne rive i strengene, så det ungarske og sigøjnerske temperament virkelig kommer frem. De store operettekomponister - Lehár, Kálmán og Strauss, men også den lidt oversete Stolz - kunne virkelig skrive melodier, der til denne dag lever og bliver ved med det. Førstnævnte siges jo ligefrem at være operettens Puccini.\nHvordan vil I hæfte en ny generation på operette-traditionen?- Det er så vigtigt at få de næste generationer i teatret i det hele taget og dét så tidligt som muligt, så de vænner sig til den helt specielle kultur og magiske miljø, denne verden byder på. De fodres konstant med ny udvikling ude i samfundet - herinde udvikles de på en helt anden måde. I salens mørke kan alt ske, man bliver taget imod af en eventyrlig stemning - og en historie fortælles og udspilles akkompagneret af musik og sang, levende og helt tæt på! Det er fint med outreach og skole-optrædender, men vi SKAL introducere de unge for den rigtige scene i teatret. Vi i OperetteKompagniet vil gøre tilgangen lidt nemmere - dels synges der på dansk, dels har vi en konferencier, der på lystig vis guider publikum igennem løjerne. Og så vil vi introducere alvorlige rabatter, hvor bedsteforældre kan tage deres børnebørn i hånden og få en oplevelse sammen.\nHvorledes har du sammensat Csárdás-trioen og arrangeret musikken dertil?\n- Csárdás-trioen består af nogle af de bedste musikere på deres instrumenter og indenfor netop denne stil. Den russiske violinist, Anton Lasine, er den fødte spillemand og har den slaviske musik i blodet. Det særlige tyske islæt kommer så fra Juliane von Hahn på cello - og den internationale opstilling fuldendes med min amerikansk/danske baggrund. Musikken er ikke kun en stor symfonisk udskejelse - faktisk er den udformet i mange forskellige mindre besætninger. Og vores kammerversion bliver endnu et led i salon-traditionen.\nHvilke operetter kunne være i støbeskeen de kommende år?\n- Der er et helt arkiv at dykke ned i - og Thomas og jeg erfarer på vore mange ture ud i landet, at folk udmærket véd, at operette er meget mere end de "to store", Flagermusen og Den Glade Enke. De synger med på Zarewitsch, Paganini, Wienerblod - og sågar arier af Künneke og Kattnigg! Det er bare om at komme i gang. Vi planerer også co-produktioner med et andet kompagni, som så vil være et lidt større galla-foretagende. Og lur mig, om vi ikke kunne finde på at bestille en helt ny, moderne operette ...?\nI bruger operasangere i jeres cast?\n- Musikken og sangen er i højsædet i vor opsætninger, så kravene til sangerne er store! Man må ikke undervurdere de tekniske og klangmæssige udfordringer, der ligger i disse roller. Vi har stablet en stjernebesætning på benene, der samtidig virkelig kan spille og portrættere deres figurer. Jeg glæder mig sådan til at arbejde sammen med og præsentere denne helstøbte rolleliste.\nCarol Conrad er født i Chicago og uddannet ved The University of Southern California og The Juilliard School of Music i New York, hvor hun akkompagnerede så prominente navne som Luciano Pavarotti, Leontyne Price, Yo-Yo Ma og Wynton Marsalis. Siden 1993 har hun virket som repetitør på Det Kgl. Teater, Det Ny Teater, Den Jyske Opera og Danmarks Radio for blot at nævne nogle få. Carol optræder som solist og kammermusiker overalt i Danmark, det øvrige Skandinavien, Tyskland, Frankrig og USA og er desuden en anerkendt musikalsk arrangør samt producer i forbindelse med alskens CD-indspilninger. Carol har modtaget et utal af priser og er sammen med Thomas Peter Koppel nu altså stifter af OperetteKompagniet.


Ansætter organist og korleder i kirker - sn.dk - Stevns\nLyderslev Kirke. Foto: Jens Wollesen\nArtiklen: Ansætter organist og korleder i kirker\nAnsætter organist og korleder i kirker\nStevns - 03. juni 2021 kl. 17:40\nMenighedsrådet i Lyderslev og Frøslev har ansat såvel en organist som en korleder til kirkerne i Lyderslev og Frøslev. De to nyansatte erstatter Lone Sand, der er fratrådt 1. februar, men som indtil da bestred begge funktioner.\nDen nye korleder Mai-Britt Nielsen er vokset op i Lund, og faktisk startede hun selv med at synge i Lyderslev Ungdomskor, da hun var barn. Nu er hun tilbage, meget kompetent og med stor interesse som korleder, hedder det i en menighedsrådets præsentation af hende. Hun tiltrådte stillingen som korleder 1. maj, da koret vendte tilbage efter coronapausen. Koret er for alle børn og unge, drenge og piger, der er glade for at synge, i alderen 10-20 år. Koret øver hver tirsdag i Lyderslev konfirmandstue.\nDen nye organist tiltrådte 1. juni og hedder Birthe Litrup og bor på Vemmetofte Kloster. I en præsentation i det nye kirkeblad kalder hun sig selv for »gammel i gårde« som organist i Folkekirken, selv om kirkemusik ikke var hendes første fag.\n»Et godt øje og øre til orgelmusikken har jeg haft, lige siden jeg som ung var kirkesanger ved Århus Domkirke. Først stod den på musikvidenskab ved Aarhus Universitet. En fuld cand.mag. eksamen blev det til, da jeg senere supplerede med retorik som sidefag. Men i de unge år tog sangen over. Jeg kom på musikkonservatoriet og blev uddannet klassisk sanger og sangpædagog. Allerede i studietiden konkurrerede jeg mig ind i DR-kammerkoret, hvor jeg tjente mit brød i samfulde 27 fantastiske år - år fyldt med rige kunstneriske oplevelser i ind- og udland. Vel vidende, at sidste salgsdato nås tidligt i sangerfaget, vendte jeg i god tid tilbage til min gamle kærlighed: kirkemusikken. Efter bestået PO-eksamen en kold decemberdag i 1997, har jeg så at sige ikke været af orgelbænken«, skriver den nye organist om sig selv.


OB og Viborg leverede ligeværdigt opgør i toppen af nedrykningsspillet - Campo\nFrederik Dupont12. maj 2022, 19.50\n1 min læsningOB og Viborg leverede ligeværdigt opgør i toppen af nedrykningsspillet\nOB tog torsdag imod Viborg i en direkte duel om den eftertragtede 7. plads i Superligaen.\nOB var blot et enkelt point foran Viborg i toppen af nedrykningsspillet, da de to mandskaber tørnede sammen på Nature Energy Park onsdag.\nHalvlegene var som dag og nat, hvor holdene dominerede hver deres og det endte i en pointdeling til slutresultatet 1-1.\nOB lagde også bedst ud, hvor man fik kreeret flere chancer. Alligevel rendte Viborg med opgørets første scoring.\nOB melder udsolgt til pokalfinale: Alle billetter revet væk på få timer\nTjekken Jan Zamburek var under pres i venstresiden, men fik alligevel lagt en sukkerbold op til frontangriberen Jay-Roy Grot, der på friløberen viste kølighed til 0-1.\nKort tid senere dummede holdkammerat og målmanden Lucas Lund Pedersen sig dog i den anden ende, da han fejede benene væk under Jakob Breum med handskerne. Issam Jebali eksekverede stensikkert på straffe, og så gik holdene til pause med det ene point i behold hver.\nI anden halvleg var rollerne vendt på hovedet. OB lå dybere i defensiven, og Viborg fik dermed sat flere chancer op, men skarpheden manglede af flere omgange.\nToppen af nedrykningsgruppen er dermed uændret, hvor et enkelt point fortsat adskiller de to.


Digital inklusion er mere end et klik væk - Metropol\nDigital inklusion er mere end et klik vækDigital inklusion er mere end et klik væk\nAf adjunkt, ph.d. Anja Svejgaard Pors og adjunkt Lars Hove Sørensen. Bragt i nyhedsmagasinet Danske Kommuner nr. 14 - 2015\nI den offentlige sektors frontlinje er det i dag en kerneopgave at instruere og inspirere borgeren til at begive sig ind i den digitale verden. Målet er digital inklusion af så mange borgere som overhovedet muligt. I borgerservicecentre står borger og forvalter nu skulder ved skulder – borgeren er ved tastaturet, medarbejderen er den assisterende guide, der opmuntrer og vejleder fra sidelinjen.\nLæs hele kronikken på Danske Kommuner: 'Digital inklusion er mere end et klik væk'


Core Hospitality kan byde velkommen til en administrerende direktør.\nFra dansk hotelkæde i vækst til ny hoteloperatør med internationalt fokus. Per Denker Sørensen bliver den nye administrerende direktør for Core Hospitality, der driver Hotel Marina i Vedbæk og Quality Airport Hotel Dan i Kastrup samt to Moxy hoteller i Norden, der er under udvikling. Forfremmelsen sker i forbindelse med Deutsche Hospitalitys investering i den danske hotelkæde Zleep Hotels.\nI mere end 20 år har Per Denker Sørensen haft lederstillinger i hotelbranchens største virksomheder i Norden. De seneste år har Per været driftsdirektør for den danske hotelkæde, Zleep Hotels, og har været med til at etablere dens effektive driftsplatform. Per skal nu videreudvikle den unge hotelgruppe, Core Hospitality, der blev etableret af søsterselskabet Zleep Hotels.\nDe to selskaber skal dog separeres yderligere nu i forbindelse med, at Zleep Hotels er blevet delvist overtaget af Deutsche Hospitality. I modsætning til de fleste konkurrenter i Norden har Core Hospitality et internationalt fokus og vil derfor tilføre spændende produkter til markedet, heriblandt Moxy Hotels i København om få måneder.\n”Det er lidt vemodigt at forlade Zleep og ikke mindst de mange fantastisk dygtige kolleger, som gennem årene har bidraget til udviklingen af virksomheden, til den succes den er i dag. Samtidig glæder jeg mig til at kunne fokusere på opgaven i Core Hospitality og de udfordringer, som venter her. Det bliver en rigtig spændende rejse, og jeg er både stolt og ydmyg over den tillid, der her er vist mig”, udtaler Per Denker Sørensen, adm. direktør i Core Hospitality.


Rogue Squadron | Kraftens Arkiver | Fandom\nin: Ugens artikel, Rogue Squadron\nLuke Skywalker og Wedge Antilles\nCorran Horn (Under Slaget om Ebaq 9)\n4 ABY (som Red Squadron)\n"Well, you know the Rogues. All we need is a ship and rock to land it on." - ("Du kender jo The Roques. Alt vi behøver er et skib, og et sted at lande.")\nRogue Squadron var en elite X-wing-eskadrille der blev skabt af Wedge Antilles og Luke Skywalker kort tid efter Slaget om Yavin. Den blev skabt af resterne af Red Squadron. Deres tjeneste under Den Nye Republik fortsatte helt frem til Yuuzhan Vong krigen. Efter Slaget om Endor overgik ledelsen af Rogue Squadron fra Luke Skywalker til Wedge Antilles. Under Yuuzhan Vong krigen blev eskadrillen ledet af Gavin Darklighter\n1.1 Yavin, Hoth, og Endor\n1.2 Den Nye Republik\n1.3 Bacta krigen\n1.4 Senere begivenheder\n1.5 Yuuzhan Vong Krigen\n2.2 Andre Piloter\n3 Bagom Rogue Squadron\nYavin, Hoth, og Endor\nRogue Squadrons rødder strækker sig tilbage til Slaget om Yavin, hvor to overlevende piloter senere ville skabe Rogue Squadron—Luke Skywalker og Wedge Antilles—var de eneste medlemmer af Red Squadron der overlevede slaget.\nEfter slaget blev Red Squadron omformet, og fungerede som to grupper. Den første var Renegade Gruppen under Commandør Narra. Den anden var Rogue Gruppen under Luke Skywalker. Kernen af Rogue Gruppen bestod af Luke Skywalker, Wedge Antilles, Zev Senesca, Wes Janson, og senere The Pebble and the Penguin.\nRenegade Gruppen blev dræbt kort tid efter Slaget om Yavin under en mission på planeten Ison. Efter dette, blev Rogue Gruppen lavet om til Rogue Squadron, med Luke Skywalker som leder, og med nye piloter, såsom Tycho Celchu og Derek "Hobbie" Klivian. I løbet af borgerkrigen blev Rogue Squadron berømte, og frygtede af imperiet. Under Slaget om Hoth bestod eskadrillen af 11 piloter, men tog nogle 'gæster' med i deres eskadrille såsom smugleren Dash Rendar, for at få skytter nok til at bemande deres Snowspeedere. Rogue Squadron hold imperiets tropper tilbage længe nok, så de fleste af oprørerne fra Echo Base kunne slippe væk fra planeten. Tre af Rogue Squadrons piloter døde under slaget.\nRouge Squadrons briefing rum.\nEfter slaget om Hoth, overtog Antilles midlertidig ledelsen, men Luke var på Dagobah for at blive oplært som Jedi. Wedge ledte mange missioner, og hjalp med at få fat på planerne over Den Anden Dødsstjerne.\nI 3 ABY deltog Rogue Squadron utallige missioner, der var vigtige for Oprørsalliancen. Eskadrillen var med til at stjæle rumfærgen Tydirium, der var en vigtig del af Slaget om Endor.\nUnder Slaget om Endor, blev Rogue Squadron opløst og blev en del oprørernes flåde, og mange af piloterne blev sendt til andre eskadriller. De resterende piloter blev en del af den nye Red Squadron, under ledelse af Wedge. 4 af Rogue Squadrons piloter overlevede slaget. Det var: Wedge Antilles, Tycho Celchu, Wes Janson og Derek Klivian.\nDen nye Rogue Squadron bliver briefet kort tid efter Slaget om Endor.\nEfter Endor blev eskadrillen hurtigt samlet igen, med nye piloter, for at beskytte planeten Bakura. Efter det overgav Luke komandoen til Wedge.\nRogue Squadron blev kendt som de bedste piloter i den nye republik, og i løbet af det næste år tog de snesevis af imperiets planeter. I en kort periode var Baron Soontir Fel, der var kendt som imperiets bedste pilot, en del af eskadrillen, men han blev bortfør af Ysanne Isard, og dukkede først op igen 14 år senere.\nRogue Squadron blev endnu en gang opløst, og piloterne fik til opgave at træne nye piloter.\nHalvandet år senere i 6.5 ABY fik Wedge Antilles til opgave at genskabe Rogue Squadron. Mere end 1200 piloter meldte sig, og Wedge udvalgte de 12 bedste.\nDen nye eskadrille blev hurtig sendt i kamp. Deres første mission var at indtage planeten Borleias og derved give Den Nye Republik mulighed for at angribe Coruscant. Slaget var en katastrofe, og næsten halvdelen af piloterne døde. Men de overlevende piloter udtænkte en ny plan, og vendte snart tilbage og tog planeten.\nSlaget over Borleias.\nMed de to nye piloter Aril Nunb og Pash Cracken, infiltrerede Rogue Squadron Coruscant. De deaktiverede planetens skjold, og banede vejen for et angreb, men piloten Corran Horn blev taget til fange under missionen.\nDen Nye Republik troede, at Horn var død, og Tycho Celchu blev anklaget for mordet. Men Corran Horn slap væk fra Isards Lusankya fængsel, og Celchu blev frikendt.\n"Wrong Designation, sir. We're Rogue Squadron. You're simply a rogue squadron." - ("Hvis dette citat bliver oversat forsvinder det sjove i det")\n―Derek Klivian til Wedge Antilles[src]\nIsard slap væk fra Coruscant med sin Super Star Destroyer, Lusankya, og flygtede til planeten Thyferra. Rogue Squadron ville følge efter hende, og fortsætte krigen mod hende. Men Den Nye Republik, havde besluttet at Krigsherre Zsinj var en større trussel, og ville ikke give Wedge tilladelse til at forfølge Isard. Rogue Squadron meldte sig ud af Den Nye Republiks militær, og fortsatte krigen alene. De forfulgte Isard til Thyferra, og besejrede hende i den krig der blev kendt som Bacta Krigen.\nSenere sluttede de sig til republikken igen, og deltog i krigen mod Zsinj.\nRogue Squadron var med i mange slag under krigen mod Storadmiral Thrawn, blandt andet slagene on Sluis Van og Bilbringi. Bagefter indledte de en række angreb mod Prins-Admiral Krennel. Under denne krig opdagede de, at deres gamle fjende, Ysanne Isard stadig var i live. Isard redede dem under et slag ved planeten Commenor, og fik dem til at tro, at hun var deres allierede. Men Isard forrådte dem, og forsøgte at stjæle sin gamle Super Star Destroyer, Lusankya tilbage. Men Iella Wessiri var forberedt på Isard's forædderi, og forhindrede det. Isard døde i kamp mod Iella.\nRogue Squadrons piloter kæmper på Adumar.\nI 13 ABY blev Wedge, Tycho, Hobbie og Janson, under navnet Rød Gruppe, sendt på en mission til planeten Adumar. Adumar var en ny-opdaget planet på kanten af De Ukende Områder i galaksen, og både Den Nye Republik, og Imperiet var interreserede i planeten. Det endte med, at Imperiet angreb planeten, men de fire Rogue-piloter forsvarede planeten, og den blev en del af Republikken.\nI 19 ABY da Imperiet og Den Nye Republik sluttede fred gik mange af piloterne på pension, og Gavin Darklighter overtog ledelsen af eskadrillen.\n"Rogue Squadron to Borleias. We're back. We kicked your butt twenty years ago. Now we're here to do it again." - ("Rogue Squadron til Borleias. Vi er tilbage. Vi gav jer tæv for tyve år siden. Nu er vi tilbage for at gøre det igen.")\n―Gavin Darklighter under Slaget om Borleias[src]\nUnder Gavin Darklighters kommando spillede Rogue Squadron en vigtig rolle i Yuuzhan Vong Krigen. Under krigen led eskadrillen store tab, og 9 piloter mistede livet. Alene under Slaget om Dantooine (Yuuzhan Vong Krigen) blev 6 piloter dræbt.\nEn liste over alle de piloter, der har været med i Rogue Squadron.\nMedlemmer af Rogue Squadron.\nDash Rendar (Kun under Slaget om hoth)\nBagom Rogue Squadron\nTegneserierne af Michael A. Stackpole, X-Wing: Rogue Squadron, fortæller historien om den første gendannelse efter Slager om Endor.\nX-wing bøgerne, også skrevet af Stackpole, fortæller om den anden gendannelse 2,5 år efter Endor, og historien om hvordan Den Nye Republik tog Coruscant.\nDer er også lavet tre videospil om Rogue Squadron. Spillene er lavet af Factor 5 og LucasArts. De tre spil hedder: Star Wars: Rogue Squadron 3D, Star Wars: Rogue Squadron II: Rogue Leader og Star Wars: Rogue Squadron III: Rebel Strike, both for the Nintendo GameCube. Det første er lavet til Nitendo 64 og PC, de to andre er lavet til Nitendo Gamecube.\nStar Wars Galaxies: An Empire Divided (Kun nævnt)\nThe Apprentice (Kun nævnt)\nMission to Myrkr (web enhancement)|Mission to Myrkr


Din facadedør skal matche din facade - Newbie\nDin facadedør skal matche din facade\nDer er mange ting, der skal tænkes med ind i dit valg, når du står over for at skulle vælge en facadedør. Der bør dog ikke herske tvivl om, at det vigtigste er, at du sørger for at vælge en facadedør, der harmonerer godt med udseendet af resten af din facade. Der er rigtig mange\nDer er mange ting, der skal tænkes med ind i dit valg, når du står over for at skulle vælge en facadedør. Der bør dog ikke herske tvivl om, at det vigtigste er, at du sørger for at vælge en facadedør, der harmonerer godt med udseendet af resten af din facade.\nDer er rigtig mange døre, der sagtens kan se godt ud på egen hånd, men det er ikke ensbetydende med, at de også ser godt ud, når de først bliver monteret i din bolig. Derfor er det vigtigt, at du har fokus på, at din kommende facadedør reelt set skal matche din facade.\nDer findes facadedør til enhver facade\nDu skal dog ikke være bange for, at det ikke er muligt for dig at finde frem til en facadedør, der passer til netop din facade. Du kan nemlig finde mange facadedøre hos Bango.dk, hvor du med garanti også vil kunne finde én eller flere, der tiltaler dig.\nDet er meget vigtigt, at du vælger med omhu og rent faktisk giver dig tid til at visualisere, hvordan den pågældende dør vil se ud, når den monteres. Som sagt, så kan en facadedør nemlig sagtens være pæn på egen vis, uden at matche din facade.\nDin facadedør skal også være modstandsdygtig\nIkke nok med, at du skal have fokus på udseendet af din facadedør (der er selvfølgelig også mange, der blot kalder disse døre for hoveddøre). Det er mindst lige så vigtigt, at der er tale om en modstandsdygtig dør, der er af høj kvalitet.\nHvis den er for nem at bryde op, så er det også for nemt for uvedkommende gæster at trænge ind. Det skal du selvfølgelig sikre dig mod. Derfor er kvaliteten af din hoveddør bestemt også noget, du skal have med i dine overvejelser.


Skemalægning | Tabulex\nSkemalægning\tSkolens skema er udgangspunktet for skolens hverdag. Kravene til planlægning er store, og alle ressourcer skal udnyttes optimalt.\nUdviklingen af Skemalægning er sket over en årrække i tæt samarbejde med brugerne. Som planlægningsværktøj er programmet enkelt at betjene, og let at gå til, uden at miste fleksibiliteten. Om det er valgfag, støttelærere, parallellægning af skolernes undervisning - Skemalægning kan det hele.\nStyrken ved programmet er, at man kan medtage ønsker, som ofte må bortfalde ved den manuelle lægning. Skolens ressourcer såsom lærere, klasser, fag, lokaler og div. regler bliver indberettet én gang for alle. Disse importeres ligeledes nemt fra Trio eller et andet system. Lektionerne kan ligeledes overføres eller oprettes med få museklik. Parallellægning eller placering af støttetimer foregår enkelt ved at binde lektionerne sammen på redaktionsbordet. Lægningsstrategi – Autopilot\nForud for selve lægningen afslører en logikrapport eventuelle problemer i skemaet.\nFor hver af ressourcerne (klasser, lærere, fag, lokaler) kan man indstille forskellige parametre. Disse kan prioriteres på forskellige niveauer under selve lægningen således, at du laver din egen lægningsstrategi. Du kan også overlade lægningsstrategien til programmets Autopilot. Under den automatiske lægning af skemaet, arbejder programmet på at fjerne de fejl, der måtte være efter en forud bestemt strategi. Dette betyder, at du kan få programmet til at fjerne bestemte fejltyper før andre.\nIntegration og udskrifter\nDet færdige skema overføres let til Trio, hvor det kan indgå som beregningsgrundlag eller til gavn for vikardækningen. Skemaet kan også eksporteres i CSV-format til andre programmer f.eks. SkoleIntra. Du kan udskrive en skemabog, enkeltskemaer og oversigtsskemaer for både lærere, klasser, fag og lokaler.


Information om COVID-19 (Coronavirus) - Odsherred Erhvervsforum\nUploaded 28/02/2020 12:30 af Anni Juul Jensen & kategoriseret under Nyheder\nInformation til virksomheder og arbejdspladser om forholdsregler\nved ny coronavirus (COVID-19)\nSundhedsstyrelsen oplever i øjeblikket en stor efterspørgsel på information fra virksomheder\nog andre arbejdspladser om forholdsregler i relation til ny coronavirus og den afledte sygdom\nDenne information er udfærdiget for at imødekomme dette behov, og tager udgangspunkt i\nden aktuelle viden på udfærdigelsestidspunktet. I kan holde Jer løbende opdateret på Sundhedsstyrelsens\nCOVID-19 giver infektioner i luftvejene. Symptomer kan spænde fra helt milde symptomer\ntil alvorlig lungebetændelse. COVID-19 smitter fra person til person gennem dråber, fx via\nhoste eller nys. Derfor opfordrer Sundhedsstyrelsen til, at alle følger de generelle hygiejneråd.\nSundhedsstyrelsen opfordrer ikke til, at raske borgere benytter mundbind eller andre værnemidler\ntil at forebygge smitte, da der ikke er dokumenteret effekt af sådanne tiltag. Der opfordres\ni stedet til at følge ovenstående generelle råd til effektiv forebyggelse at smitte. Virksomheder\nkan evt. opsætte dispenser med håndsprit i fællesområder som kantine, åbne kontorlandskaber,\nSundhedsstyrelsen har udarbejdet forskelligt informationsmateriale, som virksomheder er velkomne\ntil at benytte og hænge op. Det kan downloades på Sundhedsstyrelsens hjemmeside:\nwww.sst.dk/corona. Materialer findes både på dansk og engelsk.\nDer kan findes mere information på Sundhedsstyrelsens hjemmeside, hvor der også kan findes\nsvar på en række hyppigt stillede spørgsmål.\n– Vask hænder ofte og hyppigt med sæbe og vand, brug evt. håndsprit\n– Nys og host i ærme eller albuebøjning\n– Ved arbejde med direkte kontakt med sekreter opfordres til brug af engangshandsker\nSom udgangspunkt skal man ikke mistænke, at en medarbejder med feber, hoste eller vejr-trækningsproblemer har smitte med ny coronavirus.\nCOVID-19 skal alene mistænkes hos en syg medarbejder, hvis denne har feber og hoste eller vejrtrækningsproblemer OG rejseaktivitet til områder med udbredt smittespredning eller per-soner med de nævnte symptomer som har haft tæt kontakt til en person med påvist eller mis-tænkt COVID-19.\nPlanlagt rejseaktivitet kan som udgangspunkt afvikles, men man bør holde sig løbende opda-teret i rejsevejledningerne på Udenrigsministeriets hjemmeside. Medarbejdere, der oplever symptomer på COVID-19 (feber, hoste eller vejrtrækningsbesvær) inden for 14 dage efter hjemkomst fra et område med udbredt smittespredning, skal tage telefonisk kontakt til egen læge, lægevagt eller Akut telefon, og undgå at tage på arbejde.\nLink til Information til virksomheder og arbejdspladser om forholdsregler ved ny coronavirus (COVID-19)\nLink til Information om smitsomme sygdomme, spørgsmål og svar


General Motors øger markedsandelen i Danmark\nBrian Gardner Mogensen 2,089\nGeneral Motors er blevet meget synlige i Danmark med ikke mindst bilmærket Chevrolet. Der er dog bestemt ikke tale om amerikansk producerede Chevrolet modeller som fx Malibu, Impala, Tahoe, Surburban eller Camaro med massere af motorkraft og hestekræfter. Der er deriomod tale om koreansk producerede Chevroletbiler.\nBrian Gardner Mogensen 2,423\nBrian Gardner Mogensen 2,156\nKører man en tur på Sydmotorvejen, mellem København og Rødby, er der stor sandsynlighed for at møde svenskere i amerikanske biler. I sommerhalvåret anvender svenskerne Sydmotorvejen som transportkorridor til ferier i Kontinentaleuropa, mens Sydmotorvejen i høj grad hele året anvendes af svenskere fra Malmø og Skåneregionen til at kører til Tyskland og købe billig sprut og andre varer. Du vil bemærke at amerikanske biler som Chevy Vans og Dodge Rams fra 1980’erne er meget populære som “indkøbsbiler”.\nBilleder af typiske svenske Chevy vans fra 1980’erne på Sydmotorvejen til indkøb i Tyskland\nBilleder af typiske svenske Dodge Rams fra 1980’erne til indkøb Tyskland\nKører man en tur over Øresund, vil man ret hurtigt bemærke den svenske interesse for amerikanske biler. Svenskerne har lige siden 1950erne været “forelskede” i amerikanske biler. Ikke mindst de klassiske amerikanske biler fra 1950’erne og 1960’er, har fundet vej til svenskernes hjerter.\nI Västerås i det østlige Sverige finder “The Power Big Meet” sted hvert år i første weekend af juli, der er den største amerikanske biludstilling i verden. I år har 17.000 bilejere fra hele verden været i Västerås og mellem 55-75.000 mennesker besøger hvert år Power Big Meet.\nPower Big Meet 2013 i Västerås, Sverige. Kilde www.bigmeet.com\nPower Big Meet er rundet af Sveriges “Raggar” subkultur, der opstod i 1950’erne og blev inspireret af amerikanske greasers og hot rod kulturen. Raggare er for det meste fra små svenske byer og er kendt for deres kærlighed til rockmusik (Elvis Presly, Buddy Holly m.fl.) læderveste, pomade og selvfølgelig biler.\nBiler er en vigtig del af Raggar kulturen, især store biler med V8 motorer. Statistisk er den mest almindelige raggare bil (Swe raggarbil) en Pontiac Bonneville fra 1960’erne.\nTypisk raggarbil – Pontiac Bonneville fra 1960’erne\nTakket være den svenske Raggar kultur er Sverige blevet et decideret knudepunkt for restaurerede amerikanske biler typisk fra 1950’erne. Ifølge svensk statistik importeres hvert år mellem 4000 og 5000 klassiske amerikanske biler til Sverige. Det forlyder, at der nu er flere restaurerede klassiske amerikanske biler i Sverige end i hele USA, hvilket ikke siger så lidt om den svenske interesse.\nChevrolet, Jeep og Ford synlige i europæisk topfodbold\nBrian Gardner Mogensen 1,787\nGeneral Motors er med Chevrolet sponsor for storklupperne Manchester United og Liverpool i den engelske Premier Leauge. Chrysler er med Jeep sponsor for Juventus i den italiense Serie A, mens Ford er sponsor for selveste Champions League turneringen. Amerikansk bilindustri er i den grad tilstede i europæisk topfodbold.\nGenerel Motors har “forelsket” sig i de legendariske Premier League klupper Manchester United og Liverpool. Med bilmærket Chevrolet er General Motors i 2014 hovedsponsor i Manchester United. Og med sponsoratet følger naturligvis Chevroletbiler til spillerne, der har valgt modellerne Corvette, Camaro Captiva og Volt – se http://www.youtube.com/watch?v=XB9IA29IsP4&list=PLCBtJWKd3vCSWAt1iSEq56_QIrWvzSDyu&index=1\nChevrolet Camaro med Manchester United logo. Kilde www.huffingtonpost.com\nChevrolet er på samme vis på vej mod hovedsponsorrollen i Liverpool.Interessant er det ikke mindst at General Motors vælger at sponsorere de mest vindende og traditionsrige klubber i engelsk fodbold til dato. Dermed er der også tale om, at General Motors er sponsorer for de to mest rivaliserende klubber i engelsk fodbold.\nLiverspool spillere og træner overrækkes spillertrøje med Chevrolet tryk som tegn på sponsoratet fra Chevrolet: Kilde: www.The-marketeers.com\nI den italienske serie A fik Chrysler Group et udstillingsvindue, da Jeep i 2012 tegnede en 3årig kontrakt med Juventus for perioden 2012-2015.\nReklamebilleder af Jeep biler og Juventus spillere. Kilde: Juventus\nFord har været sponsor for UEFA Champions Leauge turneringen i Europa siden 1992 og er i dag hovedsponsor for tuneringen frem til 2015. Der er tale om den mest prestigefulde fodboldturnering en sponsor kan komme i nærheden af. Turneringen ses af mere end 1 mia. mennesker, hvilket giver Ford et markedsføringsvindue af de helt store.\nReklamer fra Ford som sponsor fra UEFA Campions Leauge. Kilde Ford\nBrian Gardner Mogensen 2,016\nChrysler har med sin reklamekampagne og slogan “Imported from Detroit” i den grad formået at forene amerikansk økonomis skæbne med med bilbyen Detroit og Chryslers skæbne – eller rettere modstandskraft.\nLogo: Kilde Imported from Detroit\n“Imported from Detroit” belv første gang introduceret i februar 2011 i forbindelse med “Born of Fire” i Super Bowl med den kendte amerikanske “hvide rapper” Eminem i forbindelse med en reklame for en ny Chrysler 200 sedan – se http://www.youtube.com/watch?v=SKL254Y_jtc.\nAnnoncen fra Chrysler blev hyldet af mange amerikanere, fordi den viste amerikansk modstandskraft under de økonomisk hårde tider symboliseret ved byen Detroits overlevelseskamp. Reklamen fik den amerikanske kærlighed til Chrysler til at stige og gav de potentielle bikøbere en god begrundelse for at overveje at købe en bil fra Chrysler, hvilket også skete, da Chrysler i 2011 var den af The Big Three, der oplevede den største vækst i antal solgte nye biler.\nChrysler gentager reklamesuccessen ved Super Bowl 2013. Denne gang med reklamen “Halftime in America”, hvor Clint Eastwood er afsender på budskabet om, at selvom amerikansk økonomi er hårdt ramt, vil amerikansk økonomi rejse sig igen – se http://www.youtube.com/watch?v=_PE5V4Uzobc. Som i 2011 er symbolikken byen Detroit, der ved, hvad det vil sige at lide under den økonomiske krise, men samtidig gennem vækst i bilindustrien har rejst sig igen og nu er på vej tilbage på vækstsporet. I reklamen ses bl.a. en række af Chrysler gruppens bilmærker i en række hverdagssitutationer bl.a. en far der aflevere sit barn i skolen i en Dodge Challenger, en mor og en datter i en Jeep Wrangler på vej i skole og på arbejde, byggearbejdere ved en Dodge Ram pickup truck og et produktionsbånd på Jeep fabrikken i Detroit med Jeep Grand Cherokees.\nI dag anvender Chrysler sloganet “Importeret fra Detroit” i reklamefilm for den nye 2013 Chrysler 300 Motown Edition samt 2013 Chrysler 300C John Varvatos Luxury Edition, der slår på Detroits Motown historie ved at byde Motowns grundlægger Berry Gordy velkommen.\nBerry Gordy stifter af Motown Records: Kilde Chrysler og www.deadlinedetroit.com


Video måske lækket af CHP’ere – Jiyan.dk\nVideo måske lækket af CHP’ere\nBy Deniz Berxwedan Serinci|2018-07-17T19:52:43+02:0025. maj 2010|\nSidste uge blev en video lækket til den tyrkiske presse, der angiveligt viser lederen af det tyrkiske oppositionsparti Deniz Baykal fra det republikanske CHP i en affære med en kvinde, der ikke er hans kone.\nDeniz Baykal gik et par dage efter af med ordene: “Der er ikke tale om en sexvideo, men en sammensværgelse, som ikke kan være sket uden regeringens vidende.”\nEn anden fremtrædende partipolitiker, Kemal Kilicdaroglu blev leder af CHP for nogle dage siden.\nCHP var med Deniz Baykal i spidsen en stor modstander af det regerende AKP-parti, som det beskyldte for at ville undergrave Tyrkiets sekulære arv. Mehmet Ümit Necef, der er lektor og Ph.d. på Center for Mellemøststudier på Syddansk Universitet, Odense, tror, at det ikke nødvendigvis er folk med tilknytning til AKP, men derimod Deniz Baykals eget CHP, der står bag lækagen af videoen.\n– Ifølge Baykal er det AKP, der lækkede videoen til pressen. Men det tror jeg ikke. Jeg tror, at visse fløje indenfor Baykals eget parti CHP står bag lækagen af videoen. Alle partier har forskellige grupperinger internt, også AKP. Ifølge den tyrkiske Sabah avis står Ergenekon (et netværk af sekulære-nationalistiske, der vil kuppe AKP) bag. Det kan godt være.\nHvorfor blev videoen lækket?\n– Baykal repræsenterede det forældede og har ikke evnet at forny CHP. De, der ar lækket videoen, har måske tænkt, at de ikke kan besejre AKP – og så vil de i det mindste kontrollere oppositionen. Så længe Deniz Baykal forblev på lederposten i CHP, ville partiet ikke kunne komme over de nuværende 20 % af stemmerne ved parlamentsvalg i Tyrkiet, har de måske tænkt. Hvis de derimod får Kemal Kilicdaroglu som leder, håber denne fløj på at kunne komme over disse 20% af de tyrkiske valgstemmer og danne en CHP-MHP koalition ved næste valg. Ved at lække videoen ville Baykal være tvunget til at gå af.\nHvad er Kemal Kilicdaroglus fordel som leder af CHP?\n– Den ene fordel er, at han er en fornyelse, fordi Baykals projekt var forældet. Derudover er der som noget sjældent kommet en person med alevi og kurdisk oprindelse i en førerposition. Men han er blevet assimileret og er en ”hvid” kurder.\nHvordan vurderer du hans chancer?\n– Enten skal han tage klart afstand fra Ergenekon, og kan dermed komme til at spille en positiv rolle og så kan han medvirke til at øge CHPs stemmetal. Eller også vil han indtage samme position som den forhenværende ledelse og blive en anden Baykal og ikke opnå dette.\nCHP har hidtil kritiseret det såkaldte ”demokratiske initiativ”, der skal skabe flere reformer omkring det kurdiske spørgsmål – hvordan tror du, det bliver med Kilicdaroglu ved roret?\n– CHP kan godt komme til at spille en positiv rolle. Indtil nu har CHP været imod mange ting, det at tillade tørklæder på offentlige steder, reformer i forhold til det kurdiske problem og forfatningsændringer. Hvordan Kilicdaroglu vil reagere – det kommer vi til at se.\nSe Deniz Baykals opsigelse her


Sport kan være mange ting - Sportsway\nDu er her:Forside»Sundhed»Sport kan være mange ting\nSport kan være mange ting\nAf Redaktionen\t 20. februar 2020 Ingen kommentarer\nBegrebet ”sport” kan i bund og grund dække over mange ting. De fleste forbinder naturligvis sport med nogle af de gængse sportsgrene såsom fodbold, håndbold og badminton. Sagen er dog den, at sport også benyttes i andre sammenhænge. Et af de mest populære eksempler på dette i nyere tid er ”e-sport”, som i den grad er blevet en sportsgren, der har taget Danmark og resten af verden med storm de senere år.\nSport kan på sin vis også sagtens være den akt, der foretages inde i soveværelset, når to mennesker er glade for hinanden. Det er ganske subjektivt, hvad sport det rent faktisk dækker over.\nPulsen kan godt være høj i soveværelset\nSelvom det ikke er en officiel sportsgren, så kan sammenleje godt ses som værende en form for sport. Pulsen kommer i hvert fald ofte højt op, og er man ikke sammen med en partner, kan man meget vel have voksenlegetøj med i sengen.\nVil du vide mere om voksenlegetøj, så kan du klikke her og læse mere.\nBør du gå til en sportsgren?\nEt spørgsmål, som mange måske stiller sig selv, er om man bør gå til en sportsgren. Vi hører konstant hvor godt det er at dyrke sport, da det får vores puls op og holder kroppen i gang. Det korte af det lange er, at det ikke handler så meget om at ”gå til en sportsgren”, men mere at få pulsen op. Det kan ske ved alt lige fra at gå på et løbebånd til at træne hårdt på fodboldbanen.\nAt komme ud og røre sig er ekstremt vigtigt for vores krop. Rigtigt mange danskere har et kontorjob, hvor der arbejdes hele dage foran en computer. I de tilfælde vil det være rigtigt godt at sætte sig et mål om, at kroppen skal være aktiv minimum 30 minutter hver dag. Det kan blandt andet ske ved at gå til og fra arbejde.\nFå en sommerkrop ved at gå mere\nMange undervurderer hvor mange kalorier, som man faktisk kan forbrænde, hvis man går noget mere. Sætter man sig et mål om at gå 10.000 skridt om dagen, og holder man en smule øje med sin kost, så er det faktisk muligt at skabe nogle rigtigt fornuftige resultater med sin egen krop.\nPrevious ArticleSportsrejser – derfor kan det sagtens være en god ferie!\nNext Article Find den perfekte gymnastik efterskole for dig


Hotel-Gasthof zur Krone i Riedenburg til Bedste Pris-garanti | Agoda.com\nPrunner Hauptstr. 13, Prunn, Riedenburg, Tyskland, 93339 - Se på kort\nMere om Hotel-Gasthof zur Krone\nUanset om du er turist eller forretningsrejsende, så er Hotel-Gasthof zur Krone et fantastisk overnatningsvalg, når du skal besøge Riedenburg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Riedenburg. Gæster der opholder sig på dette vidunderlige hotel kan blandt andet benytte sig af gratis trådløst internet på alle værelser, parkering, cykeludlejning.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Oplev en engageret og professionel service samt det brede udvalg af bekvemmeligheder på Hotel-Gasthof zur Krone.\nAlle slags rejsende (116) Par (29) Rejsende alene (53) Familie med små børn (3) Familie med store børn (4) Gruppe (27)


Kålrabi - Purple Delicacy - Smuk Lilla kålrabi - Selvforsyning i byen\nForside / Grøntsager / Kål / Kålrabi: Purple Delicacy\nKålrabi: Purple Delicacy\nKålrabi, glaskål eller Knudekål som den også kendes som, er en finurlig kåltype hvor man spiser den opsvulmede stængel. Purple Delicacy er ydermere en smuk lilla variant. Ca. 100 frø pr. pose\nKategorier: Grøntsager, Kål Tags: glaskål, kålrabi, lilla glaskål, lilla kålrabi, purple delicacy\nKålrabi, glaskål eller Knudekål som den også kendes som, er en finurlig kåltype hvor man spiser den opsvulmede stængel. Purple Delicacy er ydermere en smuk lilla variant. Skindet og stænglerne har en smuk lilla farve, kødet indeni er hvidt. Planten bliver omkring 30 cm høj, og den kan sagtens dyrkes i potte eller altankasse. Man høster sine kålrabier når de er på størrelse med en tennisbold – de må helst ikke blive for store. Denne variant holder sig rigtig godt ind i efterårs og vinter sæsonen. Ca. 100 frø pr. pose\nSåvejledning – Sådan dyrker du Kålrabi\nKålrabi vokser meget hurtigt og udvikler sig bedst ved relativt lave temperature. Forvent at der går ca. 40-50 dage fra såning til først høst. Høst perioden er derfor ret kort, så hvis du vil have kålrabi over en længere periode, er det en god idé at så af flere omgange. De kan forspires inden fra marts-april og plantes ud i maj. Eller du kan så dem direkte på friland fra maj-juli. Den tåler lave temperature, men ikke decideret frost. Den kan sås fra april til juli. Der skal være ca. 20 cm i mellem planterne. Den høstes ved at man hiver hele planten op. Man kan både spise knolden og bladene. Du kan høster af bladene efterhånden og lade knolden gro videre.\nVær den første til at anmelde “Kålrabi: Purple Delicacy” Annuller svar


I Maj så jeg frem til - Teklas Køkken\nHjem » I Maj så jeg frem til\nby Tekla|Udgivet 2017-05-19 -Updated 2017-11-20\nJeg glemte helt, at skrive om, hvad jeg så frem til her i Maj. Var godt og grundigt stresset der i slutningen af April og starten af Maj. Jeg kan stadig mærke, at det sniger sig ind på mig. Alt det jeg ikke har fået gjort færdigt, som ligger og tynger på skuldrene.\nMen Maj har ellers budt på mange gode ting, som jeg selvfølgelig vil dele med jer.\n80 års fødselsdag på Højslev kro\nInternationalt melodi grand prix\nNordjysk Mad på Applaus med min søster\nLille get-away i lånt kolonihavehus i Odense\n80 åers fødselsdag på Højslev Kro\nDet er en af den type begivenheder, som godt nogle gange kan være lidt anstrengende. Store familiebegivenheder i svigerfamilien ikke mindst. Men fødselaren og hendes mand er sådan nogle afslappede og hyggelige mennesker. Maden ville helt sikkert også være i top Højslev Kro er kendt for at have en høj kvalitet og de skuffede ikke. Når man har en fødevareintolerance/-allergi, er der altid lidt reservation, man ved aldrig helt hvordan de tackler det. Her var det buffet og der var da nogle ting jeg måtte gå udenom, brødet og de indbagte rejer f.eks. Men der var alligevel så meget, at jeg ikke kunne nå at smage det hele.\nDet skuffede lidt da en af mine yndlingsting er værtindernes kjoler og mange skift. Når der kun er mandlige værter mangler den dimension lidt. Altså de skiftede også tøj og havde deres andel af glimmer palietter. Jeg må også sige, at de optrædendes udseende var langt mindre underholdende i år. Meget smukke og klassiske kjoler på kvinderne langt hen ad vejen og også meget stilet og klassisk look på de mandlige deltagere. Et enkelt hold i hawaiskjorter og en mand med et hestehoved var den vildeste udskejelse. Det er ellers en af de ting det internationale melodi grand prix er kendt for, afsindige kostumer og sceneshows. Underholdningsværdien har ændre sig, i kraft af at musikken træder mere i fokus, når der ikke foregår alt muligt rundt om deltagerne. Nogle ting var næsten for simple, deriblandt det danske bidrag, der var tydeligt korsangere med, men de var ikke med på scenen. Og det var synd, både for dem og for helheden – de manglede på scenen. Vi ville gerne have inviteret gæster og lavet en aften ud af det, men det var samme dag som den 80 års fødselsdag. Så vi hyggede bare stille og roligt med en enkelt ven og et godt glas rom.\nNordjysk Mad på Applaus\nNordjysk Mad sætter fokus på nordjyske råvarer tilberedt af nordjyske kokke. Tidligere på året, var der en konkurrence, som de nordjyske restaurationer kunne deltage i, hvor de 5 bedste blev udvalgt til Nordjysk mad. D. 13 maj blev der afholdt torvedag, hvor man kunne møde de 5 restauranter og leverandørerne. Og så var der to dage med restauranternes bud på en 5 retters menu med nordjyske råvarer. Jeg valgt Applaus, fordi den var i toppen af min liste over restauranter i Aalborg, som skal opleves. I husker nok at Applaus også var på listen i April, så jeg har nu besøgt stedet to gange og jeg er vildt imponeret. Jeg købte billet til Nordjysk Mad på Applaus, før jeg fik muligheden for, at besøge Applaus med Club Aalborg. Ellers kan det godt være jeg havde valgt en anden af de 5, så jeg kunne krydse en restaurant mere af listen.\nDe håndterede min glutenintolerance til et 13 tal. Det er passende her at genoplive den karakter. Min søsters kommentar siger det hele. Normalt får du en lidt skrællet version, af det vi andre får, her får du det bare i en lidt anden version. Der blev ikke gået på kompromis.\nGet-away i Odense\nLige nu sidder jeg i kolonihaven og nyder livet og roen. Her har jeg ikke 20 projekter om ørerne, som jeg ikke har gjort færdigt. De er hjemme og lige nu kan jeg ikke gøre andet end nyde stilheden og fokusere på de opgaver jeg har valgt at tage med. For det er ikke ren hygge, der skal skrives og laves blogarbejde.\nKæresten havde bedt mig reservere denne weekend, fordi han gerne ville invitere mig på kærestehygge. Desværre var han for sent ude til de kroer, han havde besluttet var gode nok. Så måtte vi improvisere lidt og jeg besluttede, at tage et par vagter på Kansas nu weekenden var fri og overvejede også et kursus i Vejle til food photography festival fredag. Så jeg lånte et kolonihave hus fra torsdag til søndag og så har vi romatisk get-away i kolonihaven i stedet for på en kro og han er gæstebartender på Kansas lørdag aften.\nJuli måneds glæder\nNu er Juli måned allerede godt igang og den er startet med en masse arbejde. Men Juli byder også på en masse […]\nPrevious post Salater på marokkansk – tilberedte og skønt krydrede\nNext post Juni bringer gode oplevelser


Apartamenty Sun&Snow Kościelisko Lux i Zakopane til Bedste Pris-garanti | Agoda.com\nRysulowka 114, Kościelisko, Zakopane, Polen - Rigtig god placering - Se på kort\nMere om Apartamenty Sun&Snow Kościelisko Lux\nApartamenty Sun&Snow Kościelisko Lux er indrettet til både ferie- og forretningsrejsende og ligger idéelt i Zakopane; én af byens mest populære beliggenheder. Herfra har gæster glæde af nem adgang til alt, hvad denne livlige by kan tilbyde. Dette moderne hotel ligger i nærheden af populære seværdigheder, som Gammel Kirke, Karol Szymanowski Museum, Parish Kirke for Den Hellige Familie.\nApartamenty Sun&Snow Kościelisko Lux tilbyder også mange faciliteter der vil berige dit ophold i Zakopane. Dette hotels bedste faciliteter omfatter familieværelse.\nAlle hotellets værelser er indrettede med betænksomme bekvemmeligheder som garanti for uforlignelig komfort. I løbet af dagen kan du nyde den afslappende atmosfære i skisport, legeplads, have. Med sin idéelle beliggenhed og imponerende faciliteter så vil Apartamenty Sun&Snow Kościelisko Lux opfylde dine behov på mange måder.


DIY'ing Tiger | Krea i vinterferien ❄ - Med Glimmer Tak\nBemærk at dette indlæg er sponsoreret af Flying Tiger Copenhagen\nHvad er Flying Tiger Copenhagen?\nEr det en slikbutik? En isenkræmmer? En fest forretning? En legetøjsbutik eller en hobby biks?\nINGEN VED DET! 🙈\nMen alle kender – Flying Tiger! 😁\nFlying Tiger Copenhagen er det hele\nDet er vores allesammens paraply pusher i regnvejr, vores gave pusher til fødselsdage, vores Yoga pusher til nytår, vores slik pusher om fredagen og vores hobby pusher på krea dage – alt det er Flying Tiger Copenhagen, for dig og for mig og for os allesammen!\nJeg har personligt selv, meget ofte overvejet vores forhold. Mit og butikkens! For det er desværre ikke sundt for min økonomi i længden, at vi ses så ofte som vi gør – det er en glidebane, hvis i forstår!\nMen jeg har også tænkt virkelig seriøst over det hele, rigtig mange gange. Og jeg er nået frem til, at jeg jo på en måde også er med, til at holde liv i mange arbejdspladser -når jeg nu handler der så meget. Og vi er vel nogle, som skal holde hjulene igang, på det danske arbejdsmarked!\nSå på en eller anden måde, ser jeg mig selv, som værende en betydningsfuld del af det danske erhvervsliv! Altså at jeg på den måde gør en god gerning, for det danske samfund 😊 og det er jeg i grunden rigtig stolt af!\nI Flying Tiger Copenhagen – er der lige nu, super mange DIY produkter på hylderne. Og jeg syntes faktisk, at der hele tiden kommer nyt til. Det betyder jo så også, at jeg alt alt for tit, svinger et smut forbi -jeg skulle jo nødig gå glip af noget! 🙈\nTil vores vinterferie, har jeg indkøbt den fedeste tegnemaskine, som min datter er super vild med. Jeg har også købt et scrapbog’s kit, noget tegnepapir, farvet karton og farvekridt, samt en 9 meter lang malebog – for mindre kan jo ikke rigtigt gøre det – vel?\nSå skulle der ligesom også, være produkter nok til hele ugen 😁\nVær kreativ og lav din egen lyskæde 🌟\nDet jeg holder af ved Flying Tiger’s DIY og krea produkter er, at de både er billige og rigtig gode i kvaliteten. Jeg må sige helt ærligt, at det er meget sjælden jeg oplever en up’ser, i lige netop krea sagerne.\nDet er desuden også nemt, at opgraderer meget af Flying Tigers interiør, især hvis det skal have et lidt barnligt touch 🎭\nJeg har valgt, at lave en lyskæde med farvede kugler, om til en lyskæde med små bamser.\nAlt hvad jeg har brugt er:\nLykæde til 60 kr.\nPompommer til 20 kr.\nSelvklæbene øjne til en 10’er.\nAlt i alt, har mit projekt kostet 90 kr. Og det er naturligvis forudsat, at du har batterier, limpatroner og en limpistol derhjemme – ellers finder du også det i butikken.\nEn super fin gave, til en kær lille ven!\nOg det er nemt at gå til, hvis du bare følger denne fremgangsmåde:\nVarm din limpistol op.\nSorter pompommer parvis i farver.\nLim med limpistolen, en pompom på hver side af ledningen, på hver kugle.\nPil filmen af de selvklæbende øjne og sæt dem på kuglen og tryk let, så de fæstner.\nKom batterier i lyskæden.\nPak den ind eller hæng den op på dit værelse.\nVar det ikke bare nemt?\nHar du nogle nemme og gode krea tip, du gerne vil give videre – så smid et link til dit indlæg, i kommentarfeltet.\nHvis du har lyst til at se min og et par andre mødre’s test af Flying Tiger Copenhagen’ DIY produkter, så får du her, et direkte link til ➼ Momster Test\nHav en dejlig fredag og måske også vinterferie, hvis du er så heldig 💖


CBS - Graduate House | Byggeplads.dk\nPå 4. salen giver det kvartbuede loft plads til et højloftet rum, der kan bruges til både fester, udstillinger og projektarbejde.\nOmdrejningspunktet i huset er det bygningshøje atrium, hvor trappe og gangbroer forbinder etagerne vertikalt og horisontalt. Rummet fungerede tidligere som overdækket gårdhave.\nHolmris + Flexform A/S har leveret møbler og inventar til Graduate House, bl.a. auditoriemøblerne, der er specielt udformet og fremstillet til projektet.\nRønnow Arkitekter har løst den svære opgave med at omdanne et tidligere hospital i et ældre betonbyggeri til et helt tidssvarende studiemiljø for cand.merc.-studerende på Copenhagen Business School\njuli 2014 - maj 2015\nDa Privathospitalet Hamlet i efteråret 2012 forlod den karakteristiske bygning, som hospitalet havde beboet siden åbningen i 1993, stod huset tomt et stykke tid inden CBS (Copenhagen Business School), indgik en lejeaftale med henblik på at bygge huset om til undervisningsformål.\nEfter en gennemgribende renovering rummer huset nye undervisningslokaler, auditorier, produktionskøkken, kantine, gruppearbejdsrum, læsepladser, administrationskontorer og tilhørende sekundære faciliteter fordelt på fem etager plus kælder. Opgaven er løst i delt rådgivning mellem Rønnow Arkitekter A/S på arkitektdelen, inklusive skiltning og inventar, Bascon på alle ingeniøropgaver og C.F. Møller på landskab. Rønnow Arkitekter og Bascon har løst opgaven som en del af deres rammeaftaler med CBS vedrørende byggeteknisk rådgivning på institutionens samlede bygningsmasse på ca. 130.000 etagekvadratmeter. G.V.L Entreprise A/S har været hovedentreprenør på byggeriet.\nCBS har de senere år optaget 25 procent flere studerende, hvoraf mange kommer fra udlandet, og den nye bygning, der ligger tæt på CBS’s eksisterende campus, er en vigtig del af udvidelsen af universitetets samlede campus.\n- Den oprindelige bygning, en gammel kapselfabrik fra 1930erne, er ombygget og tilbygget af flere omgange. Senest fik bygningen en større tilføjelse i starten af 90erne, tegnet af arkitekt Tage Lyneborg, og det var blandt andet dér, taget fik sin nuværende karakteristiske kontur, fortæller arkitekt Janus Døssing, der er projektleder på Graduate House i CBS’s Afdeling for Plan og Byg.\n- Huset rummer studiepladser til ca. 1.600 studerende, men i alt vil omkring 3.000 studerende fra de forskellige cand.merc.- linjer være tilknyttet. Den ny bygning er designet til at kunne tilbyde undervisnings- og studiefaciliteter 24 timer i døgnet. Af samme årsag er det opdelt i sektioner, hvor studieområder og kantine vil kunne tilbyde adgang for de studerende hele døgnet.\nHusets omdrejningspunkt er den tidligere palmehave i midten af bygningen, der nu er blevet et bygningshøjt atrium, hvor en skulpturel konstruktion med trapper og gangbroer forbinder de omliggende etager både horisontalt og vertikalt. Stueetagen er udlagt til bl.a. køkken og kantine, receptionsområde og kontorer, mens de øvrige etager først og fremmest rummer store auditorier til holdundervisning og studieområder i større og mindre miljøer med både arbejdspladser og loungemøblering.\n- Udover puslespillet med at indpasse funktionerne i den sammensatte bygning, har den helt store udfordring været at få auditorierne til at fungere optimalt, fortæller Gunilla Rønnow fra Rønnow Arkitekter A/S. En lav nettoloftshøjde på etagerne på kun 2,5 m har betydet, man har måttet udvikle helt nye møbler for at sikre, at alle studerende i hvert auditorium kan se forelæseren, tavler og projektionsskærme. Et yderligere problem er de mange søjler i de fleste auditorier, der har gjort det nødvendigt for arkitekten at tegne møbleringsplaner med sigtelinjer fra hver eneste plads, for at sikre et godt udsyn for tilhørerne. Husets opdeling i zoner kan aflæses i gulvbelægningen, hvor grå markerer kontorer, lys grå lokaler til undervisning og rød er de områder, hvor de studerende har adgang 24 timer i døgnet.


BSV finaleklar efter sikker sejr - silkeborgnyt.dk\n13. maj 2018 - 15:57 Skriv kommentar \nBSV finaleklar efter sikker sejr\nBjerringbro-Silkeborg skal spille om guldet. Det blev en realitet i Aalborg søndag eftermiddag\nHÅNDBOLD Bjerringbro-Silkeborg indløste søndag billet til årets DM-finaler med en udesejr i Jutlander Bank Arena, hvor Aalborg Håndbold indkasserede et nederlag på 28-32 foran 4458 tilskuere.\nGæsterne fra Søhøjlandet kom fint fra land, og værterne var tvunget til at tage timeout ved stillingen 4-6 efter godt syv minutters spil. Efterfølgende blev Michael V. Knudsen ramt af en udvisning, og det udnyttede aalborgenserne, der hurtigt kom tilbage på omgangshøjde og udlignede til 6-6.\nBSV fik dog bedre styr på undertalsspillet i resten af første halvleg, hvor holdet blev ramt af hele fire udvisninger. Det forhindrede dog ikke gæsterne i at slå et nyt hul, og efter godt 22 minutters spil kunne en velspillende Nikolaj Øris bringe BSV på 11-14.\nMidtvejs i første halvleg havde Aljosa Rezar afløst Søren Rasmussen, der ikke var blevet noteret for en eneste redning i BSV-målet, og den slovenske keeper diskede straks op med en flot redning på et straffekast fra hjemmeholdets Buster Juul. Det blev den eneste BSV-redning inden pausen, men ikke desto mindre kunne gæsterne gå i omklædningsrummet med en tomålsføring efter de første 30 minutter, hvor stillingen var 16-18.\nAfgørende hul til BSV\nFra anden halvlegs start bombede Nikolaj Øris sin syvende scoring i nettet på lige så mange forsøg, og i den anden ende blev Søren Rasmussen noteret for den første BSV-redning i åbent spil. I det efterfølgende angreb slog Sebastian Hundstrup til fra fløjen, og da Johan Hansen meldte sig ind med sit første mål i opgøret, kom gæsterne i front med fem mål ved stilligen 16-21.\nEfter små otte minutters spil af anden halvleg modtog værternes Martin Larsen sin tredje udvisning, og han blev dermed præsenteret for et rødt kort. Det udnyttede BSV’erne til at bringe sig i front med syv mål, og en tidlig afgørelse lå og lurede.\nEt kvarter før tid havde nordjyderne bragt BSV-føringen ned på fire mål, men fem minutter seneste var syvmålsforspringet genetableret. Den sidste spændingen var dermed forsvundet, selvom aalborgenserne fik lov til at pynte lidt på det til sidst.\nSøren Rasmussen rejste sig for alvor i målet efter pausen, hvor BSV-veteranen blev noteret for otte redninger, og han var således medvirkende til, at opgøret sluttede 28-32.\nNu venter enten GOG eller Skjern i årets DM-finaler.


Hvad skal B2B egentlig med marketing automation?\nLea Thybo 21. januar 2021\nNår du tænker på marketing automation, tænker du måske især på e-commerce og retargeting-annoncer, og særligt i B2C-markedet bliver den type automation også flittigt brugt. Men der er altså også store gevinster at hente for B2B-virksomheder, der ikke har en webshop.\nMarketing automation er – som navnet antyder – en automatisering af marketingaktiviteter. Som B2B-virksomhed kan det blandt andet gøre dig i stand til at kommunikere med et stort antal leads på en målrettet måde, uden at skulle gøre det manuelt. Men det er ikke kun begrænset til det: De fleste B2B-virksomheder har salgsteams, som hungrer efter varme leads, og her kan marketing automation være dit allerstærkeste kort på hånden.\nHer vil jeg gennemgå 5 værdifulde ting, du kan have gavn af i din marketing automation-strategi.\n1. Sæt fut i din leadgenerering\nBegreber som inbound marketing og content marketing fyger rundt i snakken om moderne marketing og salg for B2B, og her på bloggen har vi også forsøgt at definere forskellene og lighederne. I bund og grund handler inbound marketing om at generere varme leads til salg ved brug af content marketing - og her spiller marketing automation en altafgørende rolle.\nHer får du processen i korte træk:\nTiltræk dine potentielle kunder tidligt i købsrejsen ved hjælp af informativt og hjælpsomt indhold på din blog, som svarer på de spørgsmål, de har, når de researcher.\nTilbyd værdifuldt indhold, som dine besøgende kan downloade eller få adgang til, hvis de signer op via en formular på dit website, og brug bloggen til at “reklamere” for det.\nHav en landing page, som har det ene formål at konvertere dine besøgende til leads via din formular, og send dem automatisk videre til en side, hvor de kan få mere information eller kan downloade det indhold, de har anmodet om.\nSend automatisk en e-mail til dem, som har udfyldt din formular, hvor du takker dem for interessen, giver dem det indhold, de har bedt om - og måske inspirerer med mere indhold, som kunne være relevant for dem..\nOvervejer du, om inbound marketing er noget for dig? Så tag vores test, og find ud af det. Vi lover, at vi giver et ærligt svar.\nNår du arbejder med leadgenerering på dit website, så vil du sikkert også opdage, at mange af dine leads ikke er klar til at købe med det samme. Her kommer lead nurturing ind i billedet. Her varmer du dine leads op gennem et e-mail workflow, som automatisk sender relevant indhold til dine leads.\nI sin grundessens handler det om, at du indfanger dine leads imens de researcher på en problemstilling, de oplever. Herefter bruger du marketing automation til at føre dit lead langt nok i købsprocessen til, at en sælger kan overtage dialogen. Hvornår det punkt er nået, kan systemet afgøre baseret på leadets interaktioner med dit indhold i mails, på websitet, etc.\nDe automatiserede e-mails er i bund og grund en intelligent form for e-mail-marketing, hvor du bestemmer kriterierne for, hvilke e-mails dine modtagere skal have baseret på den data, du har om dem. Du kan sætte workflows op, som sender e-mail-kampagner baseret på, hvilke sider de har besøgt på dit website, hvilken industri de kommer fra, hvilken persona de matcher og meget meget mere. Det handler alene om, hvilken data, du indsamler om dine leads i dit marketing automation-system.\n3. Personaliser e-mails og sider på dit website\nVi er vant til personalisering fra webshops, streaming apps og andre platforme, hvor vi handler som privatpersoner, men det er faktisk overraskende lidt, det bliver brugt på B2B websites og e-mails. Med marketing automation har du mange muligheder for at tilpasse brugeroplevelsen baseret på den data, du har om dine besøgende, og hvis du spørger mig, så er der plads til at gøre meget mere ud af det, end der er tradition for i dag. Lad mig komme med et par eksempler på, hvad du kan personalisere:\nSubject lines og indhold i dine e-mails\nSå snart du har informationer om en kontakt i dit marketing automation-system, kan du bruge den information til at personalisere e-mails. Den mest almindelige type personalisering er at bruge modtagerens fornavn i en automatiseret e-mail. Men det kan altså bruges mere intelligent og sofistikeret end det. I eksemplet nedenfor har vi indsat virksomhedens navn i e-mailen - både i subject line og i selve e-mailen, og hvis modtageren allerede er i dialog med en af vores medarbejdere, vil medarbejderen stå som afsender af e-mailen.\nDynamiske elementer på websitet\nDu kender det sikkert fra webshops, som anbefaler varer, som andre også har købt. Som B2B-virksomhed kan du bruge samme princip på dit website til at hjælpe dine besøgende gennem købsrejsen og præsentere det mest relevante for dem på et givent tidspunkt. Du kan eksempelvis automatisk anbefale læsning baseret på hvad de tidligere har set, hvorvidt de er en ny besøgende eller en eksisterende kunde, om de er på mobilen eller på laptop og mange andre kriterier, du har data på. Du kan også vise én call to action til en bestemt målgruppe og en anden til en anden målgruppe.\nHvis du bruger dit website aktivt til lead generering, vil du givetvis også have kontakter, som udfylder en formular mere end én gang. Marketing automation kan udnyttes til løbende at blive klogere på dine kontakter ved at have formularer, som beder om nye informationer, hvis systemet allerede har informationerne i default-formularen. På den måde bliver du klogere på dine leads, frem for at få svar på det samme flere gange. Den funktion kaldes i nogle systemer for progressive profiling.\nDu kan også vise forskellige formularer til de kontakter, du allerede har i systemet, som stiller spørgsmål, der er tæt knyttet til vedkommendes rolle. På den måde kan du eksempelvis stille den IT-ansvarlige et spørgsmål og økonomichefen et helt andet.\nAutomatisering gør altså ikke din kommunikation distanceret, men tværtimod mere personlig, fordi du baserer din kommunikation på data om leadets behov og interesser.\n4. Få lettere arbejdsgange i marketing-teamet\nUd over at marketing automation kan hjælpe med at gøre meget af den kundevendte kommunikation mere effektiv, så kan det også hjælpe med at forbedre interne processer og planlægning. Her kommer et par eksempler:\nPlanlæg opslag på sociale medier og udgivelse af blogindlæg i forvejen, og lad systemet automatisk publicere på det ønskede tidspunkt.\nHav lister, som altid er opdateret real time med de rigtige kontakter. Har du eksempelvis et segment, som er defineret ud fra persona, industri, størrelse på virksomhed og besøg på dine service-sider, så sætter du blot kriterierne op, og systemet vil automatisk samle alle kontakter, som passer på disse kriterier på en liste og opdatere denne liste i real time.\nSæt notifikationer op til virksomhedens key account managers, når en kunde besøger websitet eller udfylder en formular, så de kan være på pletten og hjælpe kunden.\n5. Generer real time indsigter til salgsteamet\nMarketing er ikke meget værd uden salg. Derfor er det ikke kun marketingafdelingen, som nyder godt af marketing automation. Det gør salgsafdelingen i den grad også. Den data, som marketing indsamler og bruger i deres arbejde kan og bør også bruges til lead management i salgsafdelingen.\nNår du arbejder med marketing automation, kan salgsteamet i vid udstrækning finde ud af, hvad kunden interesserer sig for, og hvor langt hun er på sin købsrejse, og dermed mindske risikoen for at kontakte hende for tidligt. På den måde kan salgsteamet efterlade hende med en følelse af, at de kan afhjælpe et behov. Her kommer et par eksempler på de fordele, salg kan drage fra marketing automation:\nNotificer sælgere, når der er et varmt lead i salgstragten\nMange marketing automation-systemer har et indbygget system, der giver mulighed for at opsætte en fuldt tilpasset lead scoring baseret på både virksomhedsdata og leadets interaktion med virksomhedens indhold. Det sikrer, at salgsafdelingen altid kan arbejde på de varmeste leads først. På samme vis som du kan automatisere udsendelse af e-mails til dine leads vil du også kunne sende en e-mail-notifikation, når et lead udfylder en bestemt formular eller har været så aktivt så man kan anse det for at være et varmt lead.\nIndsigter direkte i CRM-systemet\nDe fleste marketing automation-systemer tillader også integration med eksterne CRM-systemer. Her bliver det nemt for salgsteamet at bruge den data, marketing har indsamlet. Salgsteamet kan få overblik over, eksempelvis hvilke emner jeres leads har interesseret sig for i deres research-proces, om de har deltaget i webinarer, hvor længe de har surfet rundt på jeres website, og hvilke oplysninger de har angivet om sig selv i formularer. Det hjælper sælgerne til at rådgive baseret på leadets helt konkrete behov frem for at famle i blinde.\nHvis dit marketing automation system er integreret med dit CRM, kan marketing og salg desuden arbejde tæt sammen. Det giver mulighed for closed loop reporting, hvor det er muligt at se, hvor virksomhedens leads kom fra, hvilket indhold, de har interageret med, og hvor lang tid det har taget at lukke salget fra de mødte din virksomhed online første gang. På den måde er det altid gennemskueligt, hvor meget marketing og salg hver især bidrager med i forhold til konkrete salg.\nUdover at det altid er svært tilfredsstillende at effektivisere en ellers manuel og rutinepræget måde at arbejde på, er den altoverskyggende fordel ved marketing automation, at en professionel, gennemarbejdet og automatiseret proces tager et større hensyn til kunden, kundens behov og kundens købsparathed, og det øger dermed chancen for at lukke et salg i sidste ende.


Lampen kan bestilles med kroner, dvs. kroner er små stykker udført i messing, der er loddet på kanten af kobberhætten på lampens top, således de danner en slags kongekrone. Det gør lampen lidt mere pyntet og majestætisk. Dette er ekstra tilbehør, som kan tilvælges ved bestilling. På billedet til venstre vises kronerne på kobbertoppen, som altid er i messing.\nPå sekskantede lamper (billedet til højre) er kronerne af aluminium og placeret på hvert "hjørne" på toppen af lampehovedet dvs. ialt seks styk, disse er pulverlakeret samme farve som lampen.\nHvad er en sokkel?\nEn sokkel gør, at du kan fastgøre/montere lampen på et plant underlag. Herpå fastgøres lampehovedet ovenpå. Ofte brugt til at sætte et lampehoved ovenpå en søjle evt. ved en indkørsel eller på en mur m.m.\nKan I pakke varer ind som gaver?\nJa, hvis du skriver det i kommentarfeltet, når du skal indtaste dine oplysninger ved bestilling, så kan vi pakke en vare ind. Hvis du også ønsker at få den sendt til en anden adresse end din egen, så kan vi også klare det, så skal du indtaste oplysningerne på den adresse, hvor varen skal sendes hen.


Feberdrøm af George R.R. Martin (Bog, Indbundet)\n> Bøger>Feberdrøm: roman\nFeberdrøm: roman (Bog, Indbundet)\nAbner Marsh, den uheldige ejer af et næsten-krakket hjuldamperselskab, bliver kontaktet af den mystiske Joshua Grey, der vil indgå kompagniskab med ham og bygge den største, smukkeste og ikke mindst hurtigste hjuldamper på Mississippi. Sammen skaber de den fantastiske Fevre Dream. Men Joshua Grey er en mærkelig herre, der kun er oppe om natten. Og så går han og drikker af en ulækker likør, mørkerød og besk. Joshua Grey er vampyr, og han er på en mission: Han vil finde og "frelse" sine medvampyrer, der lever rundt omkring i Sydstaterne, og bringe dem med sig til den sagnomspundne Dark City - et fristed for arten. Grey har nemlig moralske kvababbelser over artens morderiske livsform. Især er han ude efter en ubehagelig fætter ved navn Damon Julian, der lever et usædvanlig blodigt liv på en run-down plantage nede ved New Orleans. Sin egen natur tøjler han ved at indtage den likør, som han efter mange års eksperimenter har skabt til at undertrykke den "røde tørst". Men Damon Julian er en "blodmester", og han lader sig ikke sådan kue. Efter den uundgåelige konfrontation på Fevre Dream smider Julian både Marsh og Grey over bord og overtager damperen. Han indretter den nu til et flydende slagtehus - det går naturligvis først og fremmest ud over de allestedsnærværende sorte slaver. Damperen forsvinder - og Abner Marsh tilbringer de næste tretten år med at søge desperat efter den, indtil han opgiver og trækker sig tilbage. Men så får han et brev fra Joshua Grey, og sammen begiver de sig mod New Orleans til den sidste konfrontation med Julian.


Kosmetisk tandpleje og tandproteser hos specialist i Randers - nethelse\nSøger du en tandlæge i Randers / Randersområdet, der tager sig af dig og dine behov, så kan du finde det på tandklinikkensundhedshuset.dk. Hos Tandklinikken i Sundhedshuset er du i centrum og kan se tv eller høre musik under din behandling.\nUdover alm. tandpleje så er det også muligt at få tandproteser samt kosmetisk tandpleje. De har mange specialer samlet på klinikken, hvilket tæller tandlæger, tandplejere, en klinisk tandtekniker og kæbekirurger.\nTandproteser med tryklåse eller teleskopkroner for større komfort\nDe tilbyder en gratis forundersøgelse ved valg af tandprotese. Tandklinikken har egen tandtekniker ansat, der står for at indsætte tandproteser. At fremstille velfungerende tandproteser med et naturligt udseende er et af de sværeste områder inden for tandpleje. Det kræver et godt kendskab til de nyeste teknologier og maskiner, der i dag kan sikre stærkere tandproteser end tidligere.\nDet er muligt at få tandproteser, som ikke hviler på gummen. De kan fremstille det, som de kalder for tryklåse eller teleskopkroner, der for mange mennesker er en rigtig god løsning. For at kunne få en tandprotese, der er sat fast med tryklåse eller teleskopkroner, skal du have stærke naturlige tænder eller implantater. Din tandprotese bliver klikket fast derpå, så du får en bedre stabilitet, tyggekomfort og livskvalitet end med en helprotese.\nFå flotte tænder med kosmetisk tandpleje hos Tandklinikken i Sundhedshuset\nDer er mange mennesker, som vælger at få behandlinger, som gør en forskel for deres tænders udseende og smilet. Det er det, som de kalder for kosmetisk tandpleje. Et flot smil er en stor del af vores udseende, da det er med til at give tryghed og selvtillid i samværet med andre mennesker. Ønsker du, at dine tænder skal være lysere, at man ikke kan se dine fyldninger eller andet, så er det kosmetisk tandpleje, du skal gå efter.\nTandklinikken i Sundhedshuset tilbyder altid individuel rådgivning ved kosmetiske behandlinger og laver kun kosmetisk tandpleje, der giver et naturligt resultat. Tandklinikken er beliggende i Randers og gør alt, hvad de kan for at give dig en god oplevelse, når du ønsker kosmetisk tandpleje. De har åbent mandag – torsdag fra 8 – 17 og fredag fra 8 – 15.\nDe er en af Danmarks store tandklinikker og har derfor både tandlæger, en klinisk tandtekniker, kirurger og tandplejere tilknyttet. Det gør, at hvis du en dag har behov for mere omfattende behandlinger, kan du få det hele ét sted. Deres ekspertise spænder bredt, hvilket gør, at de også kan indsætte tandproteser, kroner og broer, implantater og andet.\nTandklinikken holder til i Randers C og har moderne og avanceret udstyr til rådighed. Gennem løbende efteruddannelser holder de sig opdateret med udviklingen inden for tandpleje.